**PÄIDRE TULEKUSTUSVEEVÕTUKOHA KUIVHÜDRANDI PROJEKTEERIMINE JA EHITAMINE**

|  |  |  |
| --- | --- | --- |
| **Objekt**  | **Tööd**  | **Tähtajad**  |
| Viljandi maakond, Mulgi vald, Päidre küla, Sultsi üldmaa (katastritunnus 48001:001:0274) tuletõrje veevõtukoht | Ehitustööd koos projekteerimistöödega  | Alates lepingu sõlmimisest |
| Tööde täitmisaeg  | **Lepingu sõlmimisest kuni 3 kuud**  |

# 1. ÜLDANDMED

1.1. Käesoleva hanke raames soovitakse hinnapakkumist Mulgi vallas Päidre külas Sultsi üldmaale (katastritunnus 48001:001:0274) rajatava tuletõrje veevõtukoha kuivhüdrandi projekteerimisele põhiprojekti mahus ja ehitamisele.

1.2. Tellija: Mulgi Vallavalitsus, registrikood 77000453.

1.3. Vastutav isik: Hanna-Maria Kordziejonek, arendus- ja hankespetsialist, telefon +372521 8736 , e-post: hanna-maria@mulgivald.ee.

1.4. Tehnilised küsimused: Arvids Tisler, ehitus- ja majandusspetsialist, telefon +372
525 8474, e-post: arvids.tisler@mulgivald.ee.

1.4. Pakkujal on võimalus (ja soovituslik) tutvuda kinnistul olemasoleva olukorraga, kontakteerudes selleks tehnilistes küsimustes vastutava isikuga.

# 2. TÄHTPÄEVAD

2.1. Ehitustööde ja projekteerimistööde perioodiks kokku on **alates lepingu sõlmimisest kuni kolm kuud**, mille käigus tuleb koostada lähteülesandes ja tehnilisele kirjelduses toodud nõuetele vastav põhiprojekt koos ehitusega ning maksumuse esildise ja selle alusel taotleda ehitusluba.

# 3. LÄHTEINFO

3.1. Mulgi Vallas Päidre külas Sultsi üldmaa (katastritunnus 48001:001:0274) suvilate/elamute piirkonda tuletõrje veevõtukoha rajamine koos kuivhüdrandi paigaldamisega.

3.2. Tööde aluseks on tellija poolne lähteülesanne, joonised ning maksumuse esildis.

3.3. Mulgi Vallavalitsus soovib hinnapakkumust tööle, mis sisaldab projekteerimist koos ehitustööga koos vajaliku materjalide hankimisega.

3.4. Veevõtu koht peab vastama Päästeameti poolt esitatavatele nõuetele, olema ligipääsetav Päästeameti autodele aastaringselt st. teekate peab juurdepääsuteedel olema kandevõimega, mis kannavad Päästeameti transporti.

3.5. Kuivhüdrantide projekteerimine peab sisaldama projekteerimistööd lahendusena, kus on välja toodud kuivhüdrandi tehnilised andmed ja paiknemine maa alal kuivhüdrante on võimalik paigaldada piki asula tänavaid nõutavale kaugusele ehitistest. Esimeses etapis ehitatakse üks kuivhüdrant veevõtukoha lähedusele.

3.6. Hinnapakkumine peab sisaldama raadamistööde mahtu (vajalikus hulgas) veekogu, tiigi ümbrus tuleb puhastada puudest ja põõsastest

3.7 Hinnapakkumises näidata kogused mis on vajalikud välja kaevata et veekogu puhastada mahus, et oleks tagatud veehulk vastavalt tuletõrje veevõtukoha nõuetele.

3.8. Hinnapakkumises näidata välja kaevatava ja ära veetava pinnase hulk.

3.9. Hinnapakkumises välja tuua pinnase täitmise hulk koos materjali maksumusega mis on vajalik ca 30 m2 kandvõimega 30 tonni seisuplatsi rajamiseks veevõtu koha juurde kui tekib vajadus Päästeameti sõidukil veepaaki täita.

3.10. Hinnapakkumine peab sisaldama kuivhüdrandi katsetele (proovitäitmisele) kulumaterjalide ja juhtimisega seotud kulu koos objekti dokumentatsiooniga sh katseprotokollidega.

3.11. Tehnosüsteemide projekteerimisel peab olema tagatud hilisem ehituskulude, ekspluatatsiooni, tehnohoolduskulude optimaalsus ning keskkonnasäästlikus;

3.12. Projekteerimise töövõttu kuulub põhiprojekti koostamine koos vajalike uuringute, mõõdistuste, kooskõlastuste, lubade taotlemisega, ehitusmahu loendi koostamisega, ehitusmaksumuse hindamisega ja teiste vajalike tööde ja toimingutega. Töövõtja kohustus on hankida ehitusloa väljastamiseks kõik vajalikud kooskõlastused.

3.13. Koostatav projekt peab olema üheselt arusaadav (joonised ja seletuskiri täiendavad teineteist ja on üheselt mõistetavad) ning võimaldama ehitustööde teostamist.

3.14. Töövõttu kuuluvad ka need tööd ja toimingud, mis ei ole käesolevas lähteülesandes ning tehnilises kirjelduses otseselt kirjeldatud, kuid mille tegemine on tavapäraselt vajalik kirjeldatud eesmärgi saavutamiseks nt viitade valmistamine ja paigaldus.

3.15. Projekteerija kooskõlastab tellijaga projekti lahenduse enne projekti lõpplikku vormistamist.

3.16. Koostada ehitusmahu loend ja ehitusmaksumuse kalkulatsioon.

3.17. Ehitusprojekt koostada ja vormistada Eesti Vabariigis kehtivate seaduste, määruste, projekteerimisnormide, EVS standardite ja juhendite alusel, muuhulgas lähtudes järgmistest dokumentidest:

* Majandus- ja taristuministri 21.07.2015. a määrus nr 97 „Nõuded ehitusprojektile“;
* Siseministri 30. märtsi 2017. a määrus nr 17 „ Ehitisele esitatavad tuleohutusnõuded ja nõuded tuletõrje veevarustusele;
* Ehitusseadustik;
* Tuleohutuse seadus;
* Tuletõrje veevõtukoha ehitusprojektile esitatavad nõuded. (Siseministri määrus 16.02.2021 nr 8);
* Veevõtukoha rajamise, katsetamise, kasutamise, korrashoiu, tähistamise ja teabevahetuse nõuded, tingimused ning kord. (Siseministri määrus nr 10 18.02.2021).

3.18. Hanke tulemusena sõlmitava Lepingu kohaselt peavad kõik projektid, materjalid ja tööd vastama:

* Eesti Vabariigi vastavate ametkondade nõuetele, kes omavad juriidilist õigust teha ettekirjutusi ükskõik millisele tööde osale;
* Eesti Vabariigis kehtivatele Standarditele, kohaliku omavalitsuse poolt kehtestatud juhenditele ja eeskirjadele;
* või vastavatele Euroopa Liidu või rahvusvaheliselt aktsepteeritavatele standarditele, juhenditele ja eeskirjadele.

3.19. Vastavus peab olema kõige uuemate väljaannete kohane. Standardite eelistuse järjekord on selline, et kõigepealt kasutatakse Eesti vastavaid standardeid, Euroopa liidu vastavaid standardeid ja seejärel rahvusvahelisi standardeid või muude riikide standardeid, mis meie oludele on sobilikud.

3.20. Juhul, kui õigusaktides on sätestatud eelmainitud dokumentide nõuetest rangemad nõuded, tuleb lähtuda õigusaktides sätestatust.

* 1. Mitmeti tõlgendatavate lahenduste/formuleeringute/tööde puhul, kui nende kohta ei ole esitatud hinnapäringu ajal täpsustavaid küsimusi, loetakse prioriteetseks Tellija tõlgendus, kusjuures Tellija eeldab, et arvestatud on rangemate nõuetega.

# TÖÖDE MAHT

4.1. Hanke mahtu kuulub ehitusprojekti koostamine põhiprojekti staadiumis koos kõigi vajalike uuringute, kooskõlastuste ja lubade (ehitusloa) hankimisega ning projekti kooskõlastamine Tellijaga.

4.2. Tööde tulemusena valmiv põhiprojekt peab koosnema tehnilises kirjelduses toodud osadest.

4.3. Projekteerija valmistab ette ehitusloa taotlemiseks vajalikud dokumendid lähtudes Eesti

Vabariigi kehtivatest õigusaktidest ning esitab taotluse läbi ehitisregistri vallavalitsusele menetlemiseks.

4.4. Koostatud projekti koosseisus esitada ehitustööde mahtude loend koos ehitustööde arvestusliku maksumusega. Tellijal on õigus eeldada, et tööde mahud on arvestatud õigesti ja vastavad joonistes ja spetsifikatsioonides toodud mahtudele.

4.5. Projekt peab olema koostatud sellises mahus, et tulevasel ehitustöövõtjal ei teki põhjendatud õigust asendada või muuta projektlahendusi selliselt, et lõpptulemus ei vastaks Tellija eesmärgile (ehk tulevasel ehitustöövõtjal ei tekiks lisaraha taotlemise õigust, viidates puudulikule projektile).

4.6. Töövõtja kohustuseks on projekteerimistööde algstaadiumis Tellija vajaduste ja soovide täiendav väljaselgitamine ja nendega arvestamine. Juhul kui Tellija soovid ei ole otstarbekad või ei vasta kehtivatele seadustele ja normidele, kohustub Töövõtja andma Tellijale professionaalse selgituse ja hinnangu ning võimalusel leidma lahenduse mis rahuldaks Tellija soove ja ei oleks vastuolus kehtivate normide ja seadustega. Töövõtja ei ole kohustatud sisse viima selliseid Tellija parandusi, mis lähevad vastuollu kehtivate seaduste ja normidega. Vastutus projektlahenduse vastavuse eest kehtivatele seadustele ja normidele lasub Töövõtjal ning Tellija poolne ebapädev soov ja/või kooskõlastus ei vabasta Töövõtjat vastutusest.

4.7. Töövõttu kuuluvad ka need tööd ja tegevused, mis ei ole lähteülesandes otseselt kirjeldatud, kuid mille tegemine on tavapäraselt vajalik kirjeldatud eesmärgi saavutamiseks.

4.8. Projekteerija peab arvestama, et Tellijal on õigus põhiprojekti koostamise käigus nõuda projekteerimislahenduste muutmist ja seda ei loeta lisatööks. Lisatöödeks loetakse kooskõlastatud põhiprojekti muudatusettepanekuid, mis muudavad juba Tellijaga kooskõlastatud lahendusi.

4.9. **Projektdokumentatsioon antakse Tellijale üle**:

4.9.1. põhiprojekti staadiumis digitaalselt (dwg. failina ja pdf. failina) ja ühes (1) eksemplaris paberkandjal;

4.9.2. põhiprojekt peab sisaldama töödemahu loendit ning eelarvet, mis on aluseks ehitustööde teostamisel.

**5. PAKKUMUSE VASTAVAKS TUNNISTAMINE VÕI TAGASILÜKKAMINE**

5.1. Hankija lükkab pakkumuse tagasi, kui see ei vasta hanke dokumentides esitatud tingimustele. Hankija võib tunnistada pakkumuse vastavaks, kui selles ei esine sisulisi kõrvalekaldeid nimetatud tingimustest.

5.2. Hankijal on õigus pakkumus tagasi lükata ka järgmistel juhtudel:

5.2.1. pakkumuse maksumus ületab Mulgi Vallavalitsuse 2025 aasta eelarves eeldatavat maksumust;

5.2.2. hanke korraldamiseks vajalikud tingimused on oluliselt muutunud ja muudavad hanke realiseerimise võimatuks või mittevajalikuks;

5.2.3. aset on leidnud sündmus, mida saab pidada vääramatuks jõuks. Vääramatu jõud on asjaolu, mida hankija ei saa mõjutada, ja lähtuvalt mõistlikkuse põhimõttest ei saa temalt oodata, et ta hankemenetluse ajal selle asjaoluga arvestaks või seda väldiks või takistava asjaolu või selle tagajärje ületaks.

5.3. Kirjalik teade pakkumuse tagasilükkamise kohta väljastatakse pakkujale viivitamata, kuid mitte hiljem kui 3 tööpäeva jooksul otsuse tegemisest arvates.

**6. PAKKUMUSTE HINDAMISE ALUSED JA HINDAMISKRITEERIUMIDE RAKENDAMINE**

6.1. Hankija hindab kvalifitseeritud pakkujate esitatud vastavaks tunnistatud pakkumusi.

6.2. Eduka pakkumuse valiku aluseks on madalaim hind. Hankija tunnistab kirjaliku otsusega edukaks madalaima hinnaga pakkumuse.

# Lisa 1. TÖÖVÕTULEPINGU PROJEKT

 /kuupäev digitaalallkirjas/

**Mulgi Vallavalitsus**, registrikood …., aadressiga …. (edaspidi "Tellija", "Pool" või koos Töövõtjaga "Pooled"),mida esindab vallavanem Imre Jugomäe,ja

**….**, registrikood …., aadressiga …. (edaspidi „Töövõtja“, „Pool“ või koos Tellijaga „Pooled“), mida esindab juhatuse liige …., sõlmisid lepingu alljärgnevas (edaspidi leping):

# 1. ÜLDSÄTTED

1.1. Lepingu objektiks on PÄIDRE TULEKUSTUSVEEVÕTUKOHA KUIVHÜDRANDI PROJEKTEERIMINE JA EHITAMINE.

1.2. Lepingu täitmisel järgitakse projekteerimise töövõtulepingute üldtingimusi.

1.3. Lepingu täitmise käigus tagavad Tellija ja Töövõtja oma tegevuse vastavuse kõigile Eesti Vabariigis kehtivatele õigusaktidele ja projekteerimisvaldkonnas kasutatavatele standarditele.

1.4. Lepingu lahutamatud osad on pakkumuse aluseks olev lähteülesanne, Tellija lisaselgitused pakkujate päringutele ja Töövõtja poolt hankemenetluses esitatud pakkumus.

# 2. LEPINGU KEHTIVUS JA TÄITMISE TÄHTAEG

2.1. Leping jõustub mõlema Poole poolt allkirjastamise hetkest.

2.2. Lepinguga võtab Töövõtja kohustuse koostada Päidre tulekustuse veevõtukoha kuivhüdrandi projekteerimise ja ehitamise **hiljemalt kolme kuu jooksul alates lepingu sõlmimisest**.

1. **LEPINGU HIND JA MAKSMINE**

3.1. Lepingu hind on **…. EUR**. Hind koos käibemaksuga.

# 4. POOLTE ÕIGUSED JA KOHUSTUSED

4.1. Töövõtja võtab lepinguga punktis 1.4 nimetatud hanke kirjelduses esitatud mahus järgnevad kohustused:

4.1.1. põhiprojekti koostamine, lahenduste kooskõlastamine Tellijaga ning ehitamine;

4.1.2. põhiprojekti (sh seletuskiri/ ehituskirjeldus .doc formaadis, töömahud .xlsx formaadis ja joonised .dwg ja .pdf failidena) tähtaegne üleandmine 1 eksemplaris paberkandjal ja 1 eksemplaris salvestatuna elektroonilisele andmekandjale;

4.1.3. projekteerimistööde käigus Tellija vajaduste ja soovide väljaselgitamine ning nendega arvestamine. Juhul, kui Tellija soovid ei ole otstarbekad või ei vasta kehtivatele seadustele

ja normidele, kohustub Töövõtja andma Tellijale professionaalse selgituse ja hinnangu ning võimalusel leidma lahenduse, mis rahuldaks Tellija soove ega oleks vastuolus kehtivate normide ja seadustega. Töövõtja ei ole kohustatud viima sisse selliseid Tellija parandusi, mis lähevad vastuollu kehtivate seaduste ja normidega. Vastutus projektlahenduse vastavuse eest kehtivatele seadustele ja normidele lasub Töövõtjal ning Tellija-poolne ebapädev soov ja/või kooskõlastus ei vabasta Töövõtjat vastutusest. Töövõtjal on kohustus kogu projekteerimistöö teostamisel lähtuda oma erialastest teadmistest ning kehtivast õigusest;

4.1.4. kõikidele projekti osadele kirjaliku kinnituse lisamine, et projekt on koostatud vastavalt projekteerimise lähteülesandele, tehnilisele kirjeldusele ning kehtivatele normidele ja nõuetele. Kinnitusel peab olema kuupäev, projektijuhi või projekteerija nimi ja allkiri;

4.1.5. ehitusloa taotlemiseks vajalike dokumentide koostamine (ehitusregistris nõutud formaadis), komplekteerimine ja ehitisregistris ehitusloa taotlemine.

4.1.6. ehitamisel peab Pakkuja juhinduma hanke dokumentides esitatud tehnilises kirjelduses ja lähteülesandes sätestamata tingimustes ja nõuetes kehtivatest normidest, heast ehituse tavast, oma kogemustest ja professionaalsusest. Parima tulemuse saavutamiseks peab ehitaja konsulteerima erialaspetsialistidega, kasutades nende kogemusi ja professionaalseid nõuandeid. Töövõtja ei saa tuua ettekäändeks lähteülesande puudulikust, et õigustada projektdokumentatsiooni täielikult või osaliselt lahendamata (puudulikult lahendatud või valesti lahendatud) küsimusi, mis parima tulemuse saavutamiseks ja töövõtja professionaalsusest lähtudes, oleksid pidanud olema lahendatud;

4.1.7. lepingu täitmise perioodil vajadusel projekteerimis ja ehituskoosolekul osalemine;

4.1.8. Tellija ehitusaegne nõustamine projektiga seotud küsimustes ja vajadusel ehituskoosolekutel osalemine;

4.1.9. ka tehnilises kirjelduses ja lähteülesandes otseselt kirjeldamata, kuid kirjeldatud eesmärgi saavutamiseks tavapäraselt vajalike tööde ja tegevuste tegemine.

4.2 Töövõtja õigused:

4.2.1. saada Tellijalt töö eest lepingus sätestatud tasu;

4.2.2. kui Tellija ei tasu Töövõtja esitatud arvet õigeaegselt, nõuda viivist 0,1 % võlgnevusest iga tasumisega viivitatud päeva eest kuni kohustuste täitmiseni.

4.2.3. kui Töövõtjale tekib Tellija tegevuse või tegevusetuse tulemusel kahju, nõuda kahju hüvitamist.

4.3 Tellija võtab lepinguga järgnevad kohustused:

4.3.1. tasuda Töövõtja poolt esitatud arved vastuvõtmise-üleandmise akti alusel 14 kalendripäeva jooksul nende esitamisest;

4.3.2. anda Töövõtjale selgelt sõnastatud lähteülesanne ja võimaldada ligipääs kõigile töö teostamiseks vajalikele olemasolevatele dokumentidele ning projekteeritavale objektile;

4.3.3. teha kogu töö teostamise vältel Töövõtjaga koostööd.

4.4. Tellija õigused:

4.4.1. nõuda Töövõtjalt lepingujärgse töö teostamist ning tutvuda projekteerimistööde käiguga igas töö etapis;

4.4.2. kui Töövõtja ei esita Tellijale tööd õigeaegselt ning puudub kirjalik ja kooskõlas riigihangete seadusega põhjendatud kokkulepe tähtaja pikendamiseks, nõuda leppetrahvi 0,1% hilinenud töö osa maksumusest päevas;

4.4.3. kui tehtud töö ei vasta tingimustele ja/või toob projekteerimisvigade tõttu kaasa vajaduse teostada ehitustööde käigus ümberprojekteerimist ja/või muid lisatöid, nõuda Töövõtjalt vigade parandamist ja/või tekitatud kahju hüvitamist;

4.4.4. Tellija poolsel ehitusööde töövõtjal on hilisem õigus tööde käigus koostatud põhiprojekti muuta.

# 5. TÖÖDE ÜLEANDMINE

5.1. Tööd antakse üleandmise-vastuvõtmise aktiga Töövõtjalt Tellijale üle hiljemalt tööde teostamise tähtajal.

5.2. Tööde üleandmisega antakse kõik varalised autoriõigused üle Tellijale.

5.2. Mõlema Poole poolt allkirjastatud üleandmise-vastuvõtmise akti alusel esitab Töövõtja Tellijale arve.

5.3. Tellijal on õigus jätta üleandmise-vastuvõtmise akt allkirjastamata, kui töö ei ole tehtud kvaliteetselt. Tellija on kohustatud sel juhul esitama Töövõtjale kirjaliku selgituse, nõudes vigade parandamist 30 päeva jooksul.

# 6. KONTROLL TÖÖDE TEOSTAMISE ÜLE

6.1. Tellijal on õigus kontrollida tööde käiku ja anda juhiseid töö tegemiseks.

6.2. Tellija ja Töövõtja peavad vajadusel projekteerimiskoosolekuid, kus antakse ülevaade tööde hetkeseisust. Kõik koosolekud protokollitakse.

# 7. KONFIDENTSIAALSUS

7.1. Lepingupooled on kohustatud hoidma saladuses neile lepingu täitmisel teatavaks saanud asjaolusid, mille avalikustamine võiks teise poole huvisid kahjustada. Saladuse hoidmise kohustust ei ole, kui poolel on informatsiooni avalikustamiseks teise poole luba või seadusest tulenev kohustus.

# 8. LEPINGU MUUTMINE

8.1. Lisatööde tegemine ja lepingu muutmine on lubatud ainult Poolte eelneval kirjalikul kokkuleppel riigihangete seaduses sätestatud alustel.

8.2. Lepingu ennetähtaegne lõpetamine on võimalik Eesti Vabariigis kehtivates õigusaktides sätestatud alustel ja korras.

# 9. POOLTE ESINDAJAD JA SIDEKANALID

9.1 Tellijat esindab ….., telefon +372 …, e-post ….

9.2 Töövõtjat esindab …, telefon +372 …., e-post …..

**10. POOLTE REKVISIIDID**

# \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**/***Tellija/ /Töövõtja/*